Odense Adresse-Contoirs Efterretninger, 1837-03-20
Moniteuren indeholder en kongelig Forordning, hvis Haardhed ret synes egnet til at udbrede Misfornøielse blandt Hærens Officerer, idet 9 Officerer af det 62de Linieregment (hvilket af Marskal Clauzel, i hans Beretning om Toget til Constantineh, beskyldtes for at have plyndret den det betroede Bagage) ere blevne afskedigede, fordi de offentligen have protesteret mod denne Beretnings Sandfærdighed og senere ikke have villet gjøre nogen Afbigt for denne Overtrædelse af Subordinationen. 16 andre Officerer af samme Regiment ere blevne dømte til 60 Dages Fængsel og Obersteen og Oberstlieutenanten, skjøndt udeelagtige Protesten, afskedigede. Denne Regjeringens Strænghed søger nu vel Journal des Debats at forsvare som et nødvendigt Middel til at opretholde Mandstugten; men den offentlige Mening udtaler sig stærkt imod den, da det virkelig synes, at Offentligheden især maa være ønskelig i slige Sager. En Protest af en anden Natur har kun vakt Latter. Erkebiskoppen af Paris, Grev Hyacinthus von Quelen, har nemlig i Gazetten, støttende sig paa det mægtige Vaaben, Bibelsprog, protesteret mod Lovudkastet og Jnddragelsen, af det Grundstykke, hvor fordum det erkebiskoppelige Pallads har staaet. Mere end alle Bladet Charivaris forrige Karrikaturer og Journalernes Spottegloser over den kongelige Families Personligheder, synes Ministrenes Lovudkast om Dronningen af Belgiens Udstyr og om Appanagen for Hertugen, af Nemours at skade Regjeringen i Folkets Øine. Saaledes har det Valgdistrikt i Paris, som har valgt Hr. Ganneron til Deputeret, tilskrevet ham, at det vel ikke kunde udstæde et imperativt Lovbud om, hvorledes han i de enkelte Tilfælde skulde stemme; men at det dog vilde lade ham vide, at han ikke igjen vilde blive valgt til Distriktets Deputerede, hvis han ikke stemte imod Appanagen for Hertugen af Nemours, en lignende Skrivelse har ogsaa Hr. Lefebere faaet fra sit Valgdistrikt. Men endnu mere betydningsfuldt lagde Oppositionen sin Stemning for Dagen under Debatterne om det belgiske Udstyr, idet Hr. Herbette (en Tilhænger af Odilon-Barrots Opposition, der som frivillig Nationalgardist kæmpede med i Pariser April-Jnsurrektionen og følgelig ingen Anarkist er) under idelige Afbrud- og Mishagsraab fra det ministerielle Centrum, under bestandigt Kalden til Orden af Kammerets Præsident og Bifaldskrig fra Oppositionen, besteeg Talerstolen og forlangte, at Kommissionen skulde omarbeide sin Beretning, da den aldeles ikke har sat sig ind i Sagens Realitet. Chartets 21de Artikkel - sagde han - bestemte vel Dotationer for de kongelige Børn, men kun i Tilfælde af utilstrækkelig Formue, hvilken Betingelses Tilstedeværelse Kommissionen, altsaa først skulde have undersøgt ved at lade sig forelægge en Status over den kongelige Privatformue og Jndkomsterne af Krondomainerne samt af den Arv, som tilfaldt Hertugen af Aumale efter Prindsen af Conde, ligesom der og maatte forfattes en nøiagtig Specification over de kongelige Jndtægter og Udgifter, samt gives en Forklaring, om den Gods=Aftrædelses=Akt, som Kongen ved sin Tronbestigelse udfærdigede til Fordeel for sine Børn, maaskee var blot fingeret." Til trods for disse Oppositionens Udfald mod Kongen, gik Lovudkastet dog igjennem.